Hans Bauge

Hans Kristian Bauge (født 1947) er en norsk drosjesjåfør og debattant kjent fra flere debattprogrammer på TVNorge og TV 2. 

Bauge var fast tilskuer i debattprogrammene Klart svar og Lønning og Staff og fikk ofte slippe til orde med sine synspunkter. Han skulle representere «folkets røst» og «mannen i gata» og ble lagt merke til på grunn av sin spesielle fremtoning med knyttede never og en høylytt stemme preget av sinne og stort engasjement.  

Bakgrunnen for Bauges deltakelse var en konflikt han hadde med Oslo Taxisentral (og deretter Oslo Kommune) fordi de, ifølge Bauge, urettmessig hadde fratatt ham drosjeløyvet. Bakgrunnen var at han insisterte på retten til å kjøre drosje i egendesignet uniform – og om retten til å nekte å ta kredittkort. Han sendte flere telefakser om saken sin til TVNorge og etterhvert fikk han forespørsel om å være med i Klart svar.VG - Hobby: kverulant (10. desember 1993, s. 29)  1. «Hans Bauge (47) fra Sandvika utenfor Oslo debatterer alt fra healing til abortprester på direkten. Som fast deltager i «Klart svar» på TVNorge har han selvsagt også debattert TV-debatter. Bauge er kverulant og han er stolt av det!»2. «Til å begynne med sa jeg nesten ingenting, men nå har jeg lært. Nå ber jeg til og med Tor Erling Staff holde kjeft!»3. «Den tidligere drosjeeieren kom i tottene på Oslo Taxisentral og deretter på Oslo kommune fordi de, ifølge Bauge, urettmessig fratok ham drosjeløyvet. Han sendte saken sin til TVNorge, som satt i andre enden av faksen og så dokumentene tyte ut i syv lange og syv brede.»4. «Bauge blir «lyn forbanna» når han oppdager likegyldig eller urettferdig behandling av medborgere, og har dermed lite pent å si om landets alle «uvesener»: Rettsvesenet, helsevesenet, skattevesenet og sosialvesenet slås i hartkorn med narkotikasmuglere, politikere og forsikringsselskaper. Når det berømte Bauge-brølet gjaller, velger de fleste av dem å holde seg for ørene, legge på røret, skalke kontorluka, dra ned rullegardinen og forbanne stemmeretten.» Bauge har i ettertida hevdet at hans utfall i debattprogrammene delvis var skuespill fra hans side. 

Han var nominert på andreplass for partiet Norgesdemokratene i Akershus ved stortingsvalget i 2009. 

Bauge har også være engasjert og kjempet for personer som mener seg utsatt for grov urettferdighet i Norge. Han har siden 2004 vært nestleder i organisasjonen Kriminalofferforeningen Norge (stiftet i 1998). Han har vært bosatt i Sverige de siste årene.

 TV-opptredener 
 1992–1994: Klart svar (TVNorge) (fast publikummer)
 1994–1997: Lønning og Staff / Lønning Direkte (TV 2) (fast publikummer frem til februar 1995 + siste episode)
 1998: XLTV (NRK) (én gjesteopptreden)
2007: Et Rikere Norge (dokumentarserie på VGTV) (én episode)

 Referanser 

 Eksterne lenker 
  Lønning og Staff, 1997 (YouTube)
  Intervju med Bauge i 2007 (VGTV, 2007)

Kategori:Personer fra Bærum kommune
Kategori:Norske TV-personligheter